***Историон-хъайтарон зарӕг «Задӕлески Нана».***

***Урочы нысан***

***1.Скъоладзауты базонгӕ кӕнын историон цаутимӕ.***

***2.Ног ӕрмӕгыл бакусын.***

***3.Хъомыладон куыст бакӕнын.***

***Урочы фӕлгонц:***

***Компьютер, чингуытӕ, тетрӕдтӕ, киноныв, нывтӕ, зарӕг.***

***Урочы эпиграф:***

***«Аргъгӕнӕг дӕр аргъ не скӕндзӕн***

***мады фыдӕбонӕн.»***

***Урочы цыд:***

***1.Бацӕттӕгӕнӕн рӕстӕг.***

***2. Хӕдзармӕ куыст сбӕрӕг кӕнын.***

**-*Цы у зарӕг?***(Зарӕг у адӕмы зӕрдӕйы хъӕлӕс ).

***-Ранымайут-ма цавӕртӕ вӕййынц зарджытӕ?***

(-фӕллой ӕмӕ цуанонты зарджытӕ, мифон зарджытӕ Уастырджи, Уацилла, Аларды ӕмӕ ӕндӕр бардуагты тыххӕй, бӕрӕгбонты ӕмӕ чындзхасты зарджытӕ.)

***- Уӕлдай хъӕздыгдᴂр ирон литературӕ цавӕр зарджытӕй у? -(***историон-хъайтарон зарджытᴂй)

***Ахуыргᴂнᴂджы разныхас.***

**Уᴂдᴂ, сывᴂллᴂттᴂ, мах абон ᴂрдзурдзыстᴂм историон- хъайтарон зарᴂг «Задӕлески Нана»-йыл.**

**Абайты Васо дзырдта, зᴂгъгᴂ, дам, ацы зарджытᴂ ᴂвдисынц царды ᴂцᴂг чи уыдис, ахᴂм ахсджиаг цаутᴂ.Уымᴂ гᴂсгᴂ сᴂ хонᴂм историон. Уыдон кад кӕнынц геройты-хъайтарты сгуыхтытӕн, ӕмӕ уый тыххӕй сты хъайтарон.Ацы зарджытᴂ ᴂвзᴂрын кᴂд райдыдтой, уый зын загъᴂн у.**

**Сᴂ рагондᴂртᴂ нᴂ заманмᴂ не рхӕццӕ сты, рохуаты баззадысты.Ӕппᴂты заронддᴂр зарӕгыл нымад цᴂуы «Задӕлески Нана». Ахуыргӕндтӕ куыд нымайынц ,афтӕмӕй ацы зарӕг фӕзынд 15 ӕнусы райдиан.Йӕ бындурыл ӕвӕрд сты 14 ӕнусы кӕроны историон цаутӕ:астӕуккаг азиаг эмир Тимуры ныббырст Аланыстонмӕ.**

**1206 азы Скӕсӕны баиу сты мангойлаг адӕмыхӕттытӕ сӕ сӕргъы Чингис-хан, афтӕмӕй .Адӕмтӕн ралӕууыдысты сӕ фыдӕвзарӕн бонтӕ. Мангойлаг-тӕтӕйраг ӕнӕнымӕц мӕлӕтхӕссӕг тыхтӕ сӕ ных сарӕзтой Цӕгат ӕмӕ Ныгуылӕнмӕ.**

***Уӕдмӕ, 13 ӕнусы райдианмӕ , аланты тыхджын паддзахад фӕцудыдта мидтохы азымӕй.***

***Хъырымы, Сау денджызы цӕгатварс ӕмӕ Доны цӕрӕг алантӕ схӕцыдысты иннӕ адӕмыхӕттытимӕ, фехӕлд сӕ бастдзинад Цӕгат Кавказы адӕмтимӕ. Фӕлӕ уӕддӕр Чингис-хан йӕ тӕссагдӕр знӕгтӕй иуыл нымадта аланты.***

***Дыууӕ ӕнусы дӕргъы мангойлаг-тӕтӕйраг лӕбурджытӕ сыгътой ӕмӕ стыгътой нӕ фыдӕлты бӕстӕ.***

***1395-1400 азты Аланыстоны туджы зӕйты бын фӕкодта астӕуккагазиаг тыхгӕнӕг, ӕгъатыр Тимур.Йᴂ азарᴂй адᴂмыл ᴂркодта тугуарᴂн. Йе фсадта ᴂртыхстысты Тъᴂпᴂн Дыгурыл.Дыгур хᴂцыдысты хъазуатонᴂй, цалынмᴂ фᴂстаг лᴂг нᴂ фᴂмард уᴂдмᴂ.***

***Тимурӕн йӕ ном ӕлгъыстагӕн ӕмӕ фидиссагӕн баззад адӕмты зӕрдӕты, фӕлтӕрӕй-фӕлтӕрмӕ йӕ нӕ байрох кодтой:дзырдтой ӕмӕ йыл скодтой таурӕгътӕ, ӕмбисӕндтӕ, сӕвӕрдтой йыл нӕмттӕ «Тимур ленг», «Ахсахъ-Темур», «Къуылых-Тимур".***



***Ныртӕккӕ та уын бакӕсдзынӕн Цагъаты Тотрадзы уацхъуыд «Задӕлескӕ», кӕцы мыхуыргонд ӕрцыд газет «Рӕстдзинады» 1 октябры 1991 азы.Мӕнӕ куыд фыста Тотрадз «…Гъӕути цӕргуытӕ исистадӕнцӕ Тимури нихмӕ устурӕй , минкъийӕй.Алантӕ тадӕнцӕ, зӕнхӕ сӕ ӕхемӕ иста ӕмӕ мӕрдтӕбӕл ӕфтудӕнцӕ…Мӕрдти астӕу еу силгоймаг еунӕгӕй зилдӕй. Ке агуырдта? Ка ин бацӕй мӕрдти хай? Терки донӕрдӕмӕ куы бацудӕй, уӕд йӕ гъостӕбӕл рауадӕй сувӕллӕнтти кӕун, еци рдӕмӕ бацудӕй, ӕмӕ ӕ размӕ фӕцӕй сувӕллӕнтти къуар, ӕ дууӕ къохи исиста уӕлӕмӕ:***

***«О, устур Хуцау, ма фесафӕ Аланти муггаги, уӕддӕр аци сувӕллӕнттӕ дӕ иуазӕг».***

***Фᴂлᴂ разынд Нᴂртон сылгоймаг. Уый сᴂ аканы хᴂхтᴂм, хъахъхъᴂны сᴂ сырдтᴂй ᴂмᴂ фыдгᴂнджытᴂй, хᴂссы сᴂ зайӕгойтᴂй.***



***Ахуыдта сӕ Дыгургоммӕ .Ам Моргы лӕгӕты цӕрынтӕ байдыдтой,стӕй ӕрбафтыдысты Задалескы хъӕумӕ.Хъӕуы цӕрджытӕ дисгӕнгӕ кастысты сӕ уазджытӕм: сывӕллӕттӕ сӕ ирвӕзынгӕнӕг мады хуыдтой «Нана».***

***Базиты Саулох йӕ фыды таурӕгътӕй куыд фехъуыста афтӕмӕй уыцы сылгоймаджы мыггаг уыдис Ӕрцагъӕстӕй.***

***Сылгоймаджы уӕздандзинад ӕмӕ йе стыр хъару дисы бафтыдтой адӕмы. Сабитᴂ сырᴂзынц, рамыггаг кᴂнынц, хъᴂутᴂ скᴂнынц. Дыгуры кᴂмтты абон дᴂр кад ᴂмᴂ цыт кᴂнынц сᴂ иумᴂйаг мадᴂн.Нана ссис Дыгургомы рухс дзуар.Алы аз дӕр ын кӕнынц номарӕн куывд-бӕрӕгбон.Абон дӕр фӕндаггон куы фӕцӕйцӕуы Моргы лӕгӕты рӕзты,уӕд скувы: «Фӕндараст мӕ фӕкӕн, Задӕлески Нана!».***

**«Задӕлески Нана»-йыл киноныв.**

***4.Текстыл куыст.***

*А****) Дзырдуатон куыст бакᴂнын.***

*ᴁфсᴂнцъух борᴂтᴂ - ᴂфсᴂндзых ᴂфсад, згъᴂрджынтᴂ.*

*Финдзцᴂуᴂг - раздзог*

*Тохун - хᴂцын*

*Гъᴂуай кᴂнун - хъахъхъᴂнын.*

*Е рух - йе ргом.*

*Фалдзос - алфамблай.*

***Б) Аив кӕсын текст.***

***6.Фарстатыл бакусын.***

***А)цавӕр рӕстӕг ӕвдыст цӕуы зарӕджы?***

***Б)куыд ӕвдыст цӕуынц хӕсты нывтӕ?***

***В)цавӕр сылгоймаг разынд Задӕлески Нана?***

***Г)цы цӕстӕй ӕм кӕсынц адӕм?***

***7.Хатдзӕгтᴂ.***

***Уӕдӕ, сывӕллӕттӕ, куыд федтат афтӕмӕй зарӕг у нывджын.Стыр трагеди ӕвдыст ӕрцыд ахадгӕ поэтикон ‍фалхатӕнтӕй,эпитеттӕй,абарантӕй. Зарӕджы ис Мады стыр ӕмӕ рӕсугъд фӕлгонц. Задалески Нана у адӕмы фарны символ. Зарӕг ӕргом кӕны, адӕм ӕнӕмӕлӕт кӕй сты, уыцы стыр идейӕ.***

***8.Синквейн***

***НАНА***

***Уарзон, фӕлмӕн.***

***Бӕркад хӕссы,узӕлы,зонд амоны***

***Нана бинонты фарн.***

***Ныфс.***

***9.Бӕрӕггӕнӕнтӕ сӕвӕрын.***

***10.Хӕдзармӕ куыст раттын.***